Inwoners wy voetpad in | Netwerk24
Inwoners wy voetpad in
’n Groep inwoners en werkers wat die langste by Langverwag is. Van links is Kitty Brynard (94), Heléne du Toit (99), Estelle Schoeman (87), Marie de Koker (27 jaar diens by Langverwag), Ria Bekker (88), Liesel Heyns (91), Jeannette Arnolds (29 jaar diens) en Heloise Burger (Langverwag-bestuurder).
Langverwag Aftreeoord het Woensdag 16 Oktober ’n inwydingseremonie vir hul nuwe voetpaadjie gehou.
“Ons het lekker pret gehad. Dit is met vonkelwyn en ’n lintknipseremonie gevier,” het Heloise Burger, die bestuurder, vertel.
Van die inwoners het daarna resies gehou en dié wat die meeste rondtes om die gebou geloop het, is met ’n prys beloon.
“Ons Langverwag-inwoners is baie aktief – selfs dié wat in rolstoele is of met looprame en kieries loop, het deelgeneem. Ons dank die Hemelse Vader vir Sy genadehand oor Langverwag, sy inwoners en werkers. Dankie aan almal wat dit moontlik gemaak het. Ons by Langverwag is geseënd!”